**A jó prompt részei**

**[Feladat]**: Készíts komplett, 2. osztályos (7–8 éveseknek szóló) matematika tananyagot egy 6 hetes tematikus egységhez. A csomag tartalmazzon tanmenetet, óravázlatokat, differenciált feladatokat, nyomtatható munkalapokat és megoldókulcsot, valamint formatív és szummatív értékelési eszközöket.

**[Szerep & Kontextus]**: Te egy tapasztalt alsós matematika tanító és tananyagfejlesztő vagy, aki a magyar NAT-hoz igazodó, gyakorlatias, játékos és vizuálisan támogatott feladatokban gondolkodik. Az osztály 24 fős, vegyes képességű: 3 tanuló enyhe figyelemzavarral (BTMN), 5 tanuló tehetséggondozást igényel. A tananyag legyen magyar nyelvű, kulturálisan releváns példákkal (forint, magyar nevek, hétköznapi helyzetek).

**[Elvárt eredmény]**

* **Tanmenet** 6 hétre táblázatban (heti témák, célok, kulcsfogalmak, szükséges eszközök).
* **12 részletes, 45 perces óravázlat** (célok, előzetes tudás, ráhangolás, új ismeret, gyakorlás/differenciálás, lezárás, házi feladat).
* **Differenciált feladatsorok** minden témához 3 szinten (alap/közép/emelt).
* **Nyomtatható munkalapok** (számtan, szöveges feladatok, játékos rejtvények) és **megoldókulcs** külön szekcióban.
* **Manipulatív és szemléltető eszközök leírása** (számegyenes, pálcikák-kötegek, pénzérmék/bankjegyek, mérőszalag, óralap).
* **Játékötletek és tantermi rutinok** (páros/kooperatív feladatok, állomásmódszer).
* **Értékelési csomag**: diagnosztikus, féléntúli és záró felmérő (mindegyik min. 20 feladat), pontozólap + **rubrika** (számolási pontosság, stratégia, kommunikáció).
* **Szókincslista** (fogalmak, jelek, mértékegységek) rövid, gyerekbarát definíciókkal.
* **Szülői útmutató** (hogyan segíthetnek otthon, 10 perces napi rutinok).
* **Digitális/otthoni adaptáció** (eszközszegény és digitális alternatívák megjelölése).

**[Témák és tartalmi fókusz]**

* **Számfogalom 0–100**: helyiérték (tízesek–egyeseK), kerekítés a legközelebbi tízesre.
* **Összeadás/kivonás 100-ig**, átvitel nélkül és átvitel/átcsoportosítás mellett.
* **Szorzás és osztás bevezetése**: 2, 3, 4, 5, 10-es szorzótáblák szemléltetve (ismételt összeadás, csoportosítás).
* **Mértékegységek**: hossz (cm, m), tömeg (g, kg), idő (óra, perc), **pénz** (forint – érme/bankjegy feladatok).
* **Geometria**: síkidomok (négyzet, téglalap, háromszög, kör), testek (kocka, téglatest), kerület alapötlete.
* **Szöveges feladatok**: hétköznapi magyar kontextusokkal (bolt, menetrend, játszótér, iskolai büfé).

**[Keretek]**

* Nyelvezet legyen egyszerű, barátságos, 2. osztályosoknak érthető.
* Minden feladathoz **egyértelmű útmutató** a tanárnak (mit figyeljen, tipikus hibák, gyors beavatkozási tippek).
* **Vizuálisan ábrázolható** elemek: számegyenesek, táblázatok, piktogramok (szöveges leírással).
* A **megoldások** mindig külön, jól azonosítható szekcióban szerepeljenek.
* **Időkeret**-javaslat percben az órarészekhez (pl. 5–10–20–10).
* **Magyar helyesírás**, NAT-alapú következetes jelölések.
* Nem szükséges külső forrás; minden anyag legyen **önmagában használható és nyomtatható**.

**[Eszközhasználat]**

* Böngészés: **szükséges a NAT-hoz igazítás miatt.**
* Kódgenerálás: **nem szükséges**; a munkalapok és táblázatok szövegben legyenek jól másolható/nyomtatható formában.

**[Sikerkritériumok]**

* Minimum **40 feladat**, ebből legalább 1**0 szöveges feladat** magyar kontextussal.
* Minden fő témához **3 szintű differenciálás** és **konkrét manipulációs javaslat**.
* **12 óravázlat**, mindegyikben időzítés + differenciálás + házi feladat.
* **3 felmérő** (diagnosztikus, félidős, záró) részletes **megoldókulccsal** és **pontozással**.
* Az anyagból **közvetlenül nyomtatható** munkalapok készüljenek (oldalcím, feladat sorszám, üres hely a megoldásnak).
* A tananyag önmagában használható legyen helyettesítő tanár számára is (eszközlista, előkészítési teendők).

**Önkonzisztencia (Self-consistency) – több nézőpontból egy helyes megoldás**

* Feladat: Válasz egy érzékeny hangvételű szülői levélre.  
  Szülői levél tartalma:
* Tisztelt Osztályfőnök / Igazgatóság!

Szeretném jelezni, hogy gyermekem Kiss József 3/C az utóbbi hetekben többször késett az iskolából a helyi busz menetrendjének megváltozása miatt. Igyekszünk minden tőlünk telhetőt megtenni (korábbi indulás, alternatív útvonalak keresése), de a csatlakozások bizonytalansága miatt előfordulnak pár perces késések.

Kérem megértésüket és türelmüket, valamint ha lehetséges, a késések méltányos elbírálását ebben az átmeneti időszakban. Amennyiben szükséges, szívesen egyeztetek személyesen is.

Köszönettel és üdvözlettel,  
Kissné Nagy Andrea

* 1) Generálj 4 választervezetet:
* - (A) nagyon empatikus,
* - (B) rövid és tényszerű,
* - (C) részletes, szabályzatra hivatkozó,
* - (D) megoldásfókuszú (közös lépések).
* 2) Elemezd a 4 változatot cél szerint: „kapcsolatmegőrzés + következetesség”.
* 3) Válaszd ki a legkonzisztensebb változatot, és indokold 3 pontban.

Feladat: Írj 5-5 óraindító kérdést három stílusban a fotoszintézisről:

(A) játékos analógia, (B) tudományos pontosság, (C) hétköznapi példa.

Végül válaszd ki a 7. évfolyamos diákok számára a legjobbat. A döntésedet indokold meg!

Feladat: Generálj 3 szülői tájékoztatót a házi feladat céljáról (≤150 szó):

(A) közérthető, (B) részletes kutatási háttérrel, (C) gyakorlati tippekkel otthonra. A végén ajánlj egyet.

**Plan & Solve – előbb terv, aztán végrehajtás**

* 1. LÉPÉS (TERV): használjunk Canvast

Feladat: Készíts 5 hetes PBL-tervet a 9. évfolyamnak ‘Fenntartható város’ témában. Heti célok, kulcskompetenciák, produktumok, értékelés (rubrika), digitális eszközök.

* 2. LÉPÉS (VÉGREHAJTÁS – ha jó a terv): ez már külön Canvason készül

Írd meg az 1. hét részletes óravázlatát (45 perc),

tanulói instrukciókkal és formatív visszajelzési pontokkal.